பெரும் மரியாதைக்குரிய பெரியோர் ஐவர் ஐந்து உடற் தழும்புகளையுடைய ஒரு தீவிர இயேசு பக்தர். பெரும் மரியாதைக்குரிய பெரியோர் ஐவர்...தாய், தந்தை, ஆசிரியர், தமையன், மற்றும் அரசன். இயேசுபிரான் சிலுவையில் அறையப்பட்டபோது அவர் தேகத்தில் ஏற்பட்ட ஐந்து காயங்களைப்போல் தன்னுடலிலும் ஐந்து இடங்களில் தழும்புகளை உடைய ஒரு தீவிர இயேசு பக்தர்.  ஒரே தாய் வயிற்றில் பிறந்த ஆண் மகவுகள், பெண் மகவுகள் அனைவரும் ஒருவருக்கொருவர் உடன்பிறந்தோர் என்னும் உறவு முறையைக் கொண்டவர் ஆவர்...அண்ணன், தம்பி, அக்காள், தங்கை என்னும் உறவுகள் இந்தச் சொல்லில் அடக்கம்...இதே பொருளைக் குறிக்கும் சகோதர, சகோதரிகள் என்னும் சொல் வடமொழியைச் சார்ந்ததாகும்... கோல் + ஓச்சு = கோலோச்சு...அரசர்களோடு தொடர்புடையச் சொல்...ஓர் அரசன் சிம்மாசனத்தில் அமர்ந்தோ அல்லது வேறு நிலைகளிலோ அரச நடவடிக்கைகளை மேற்கொள்ளும்போது கையில் அரசுச் சின்னம் பொறித்த ஒரு நீண்ட கோல் வைத்திருப்பார்...அது அவருக்கு ஆளும் உரிமையும், அதிகாரம் செலுத்தும் உரிமையும் உள்ளது என்பதை உறுதிப்படுத்துகிறது...ஓச்சு என்றால் செலுத்து(அதிகாரம்)  என்றுப் பொருள்...ஆகவே கோலோச்சு என்றால் கோலின் துணைக் கொண்டு அதிகாரம் செலுத்து- ஆட்சி புரி என்றுப் பொருள்...அரசர்கள் கையில் ஒரு கோலை வைத்துக்கொள்ளுவது உலகம் முழுவதும் வழக்கத்திலிருந்தது...இந்தக்கோலை அடிப்படையாக வைத்தே நல்லாட்சி புரிபவரை செங்கோலன் என்றும் கொடிய ஆட்சி புரிபவரை கொடுங்கோலன் என்றும் அழைப்பர்... முடியாட்சியற்ற இக்காலத்திலும் இந்தச் சொல் இதே பொருளில் பயன்பாட்டிலிருக்கிறது...